Diari Oficial de la Generalitat Valenciana


Sumari del DOGV 5908, del 05-12-2008 (2008/14769)

Notificació de la Resolució de 10 novembre 2008, del director territorial de Valencia de la Conselleria d'Agricultura, Pesca i Alimentació, per la qual es resolen favorablement al·legacions i sol·licituds de modificació dels recintes SIGPAC-2008.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5908

Data del DOGV
:   05-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/14442


Data del document
:   10-11-2008

Organisme emissor
:   Conselleria d'Agricultura, Pesca i Alimentació

Tipus de document
:   Edicte

Notificació de la Resolució de 10 novembre 2008, del director territorial de Valencia de la Conselleria d'Agricultura, Pesca i Alimentació, per la qual es resolen favorablement al·legacions i sol·licituds de modificació dels recintes SIGPAC-2008. [2008/14244]  
Resolució al·legacions al SIGPAC   
Assumpte: Resolució del director territorial de València de la Conselleria d'Agricultura, Pesca i Alimentació, per la qual es resolen les al·legacions i sol·licituds de modificació dels recintes SIGPAC.   
Vist el Reglament (CE) núm. 1782/2003, del Consell, de 29 de setembre de 2003, pel qual s'establixen les disposicions comunes aplicables als règims d'ajuda directa en el marc de la política agrícola comuna i s'instauren determinats règims d'ajuda als agricultors.   
Vist el Reglament (CE) núm. 796/2004, de la Comissió, de 21 d'abril, pel qual s'establixen disposicions d'aplicació de la condicionalitat, modulació i sistema integrat de gestió i control (SIGC) previstos en el Reglament (CE) núm. 1782/2003.   
Vist l'article 6.1.b del Reial Decret 2128/2004, de 29 d'octubre, pel qual es regula el sistema d'informació geogràfica de parcel·les agrícoles, en virtut del qual les comunitats autònomes són les responsables de l'explotació i el manteniment del SIGPAC al seu territori, i a este efecte cal establir les mesures adequades per a atendre i resoldre les al·legacions que puguen plantejar-se per part dels productors sobre el seu contingut.   
Vist l'article 105.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en virtut de la qual les administracions públiques podran, així mateix, rectificar en qualsevol moment, d'ofici o a instància dels interessats, les errades materials, de fet o aritmètiques que hi haja en un acte.   
Vistes les al·legacions i sol·licituds de modificació dels recintes SIGPAC presentades pels interessats o l'informe de modificació d'ofici realitzat pel tècnic competent i referents als expedients que s'indiquen en l'annex d'esta resolució, i vista la proposta tècnica amb data 10 de novembre de 2008, d'acord amb les atribucions concedides en l'Orde de 5 d'octubre de 2005, de la Conselleria d'Agricultura, Pesca i Alimentació, per la qual s'atribuïxen a les direccions territorials de la Conselleria les funcions d'explotació i manteniment del Sistema d'Informació Geogràfica de Parcel·les Agrícoles (DOGV núm. 5111, amb data 10.10.2005), resolc:  
Primer   
Les sol·licituds de modificació dels recintes SIGPAC que es detallen en l'annex d'esta resolució, que comença per 5872-BXF-F-NF29392, amb DNI núm. 55666227K, i finalitza per 6078-ACP-R-PA60214, amb DNI núm. 51554345U, en el sentit que es conté en l'annex esmentat.  
Segon   
La present resolució no posa fi a la via administrativa i contra esta es pot interposar en el termini d'un mes des de la notificació un recurs d'alçada davant del subsecretari, de conformitat amb les disposicions dels articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 10 de novembre de 2008.- El director territorial de València: Miguel A. Casanova Mendoza.  
ANEXO / ANNEX  
